અમદાવાદ: બહુચર્ચીત સેટેલાઇટ ગેંગ રેપ પ્રકરણમાં તથ્યા બહાર લાવવા પોલીસ મથી રહી છે. પરંતુ સફળતા મળી રહી નથી. જેથી પોલીસ આરોપીઓની પણ ધરપકડ કરી રહી નથી. ત્યારે આ પ્રકરણમાં સત્ય બહાર લાવવા માટે પોલીસે ગૌરવ, રૂષભ અને યામીનીના નાર્કો,પોલીગ્રાફી અને લાઇડિટેક્શન ટેસ્ટ માટે અરજી કરી હતી. જેમાં ત્રણે આરોપીઓએ નિર્દોષ હોવાનું તથા તપાસમાં સહકાર આપવા તૈયાર હોવાની સમંતી કોર્ટ સમક્ષ આપી હતી. જેથી એડિશનલ ચીફ મેટ્રોપોલિટન મેજિસ્ટ્રેટ એન.પી.રાડીયાએ ત્રણેના નાર્કો, પોલીગ્રાફી અને લાઇડિટેક્શન ટેસ્ટની મંજૂરી આપી છે. આ સાથે જ કોર્ટે દોઢ પાનાના ચુકાદામાં એવી નોંધ કરી હતી કે, આરોપીઓ સ્વખુશીથી ટેસ્ટ માટે તૈયાર થયા છે ત્યારે પરવાનગી આપવામાં વાંધો નથી.